Ungarlased

Ungarlased ehk madjarid (ungari keeles magyarok) on Euroopas elav rahvas, Ungari põhirahvas ja suurim soome-ugri rahvas. 

Ungarlaste üldarv maailmas on 13,2–14,5 miljonit. Osa traditsioonilisest ungarlaste asualast jääb tänapäeval Ungari naaberriikide territooriumile, mistõttu elab kuni 3,5 miljonit ungarlast vähemusrahvusena Ungari naaberriikides.

Ungarlased kõnelevad peamiselt soome-ugri keelte ugri rühma kuuluvat ungari keelt. Ungarlaste lähim sugulasrahvas keele kaudu on ugri keeli rääkivad handid ja mansid.

Usundilt on ungarlased valdavalt katoliiklased, märkimisväärselt on ka kalviniste ja vähesemal määral luterlasi. 2022. aasta seisuga ei järginud 27% Ungari rahvast ühtegi usku.
 Ajalugu 
pisi|Ungarlaste tee Pannoonia tasandikule|vasakul

Ungarlaste rahvas sai alguse Lääne-Siberis elanud ugri ja turgi rahvaste segunemisest. 5. sajandiks pKr olid nad asunud liikunud edelasse ja elasid Kaspia mere läheduses. 830. aastaks olid nad Doni jõe ääres ja 896. aastaks olid ungarlased ületanud Karpaadid ning jõudnud oma praegustele asualadele.

Pärast Kesk-Doonau madaliku vallutamist rajasid ungarlaste eelkäijad oma riigi ja segunesid seal varem elanud avaari, gepiidi ja slaavi rahvastega. Kesk- ja uusajal lisandusid Ungari kultuuri mõjud kuningriigi vallutanud türgi ja saksa (eriti austria) kultuuriruumist. Ungarlased said autonoomia Austrias 1867. aastal ja täieliku iseseisvuse sai Ungari riik taas 1918. aastal.pisi|Ungarlaste asualad, kus nad on enamuses (tumerohelisega Ungaris, helerohelisega naaberriikides)

 Hajala 
pisi|Vojvodina ungarlased rahvariietes (2007)

Ungaris moodustavad ungarlased 9,6 miljonit elanikust (2022. aasta seisuga) 94% riigi rahvastikust.  Rumeenias (peamiselt Transilvaanias, umbes 1,5 miljonit), Slovakkias (umbes 0,5 miljonit), Ukrainas (peamiselt Taga-Karpaatias), Serbias (Vojvodinas) ja vähemal määral Horvaatias.

 Eestis 

2021. aasta rahvaloenduse andmetel elas Eestis 380 ungarlast (208 meest ja 172 naist). Neist 279 emakeel oli ungari keel ja 103 olid Eesti kodanikud. 2011. aasta rahvaloenduse andmetel elas Eestis 165 ungarlast, neist Tallinnas 63.

Vaata ka
 Seekelid
 Tšaangod

Välislingid

Viited

Kategooria:Soome-ugri rahvad